ΙΣΤΟΡΙΑ Α΄ ΤΑΞΗΣ ΓΕΝΙΚΟΥ ΛΥΚΕΙΟΥ
1ο ΘΕΜΑ
1.α.
(Ι) Να χαρακτηρίσετε τις προτάσεις που ακολουθούν, γράφοντας στο τετράδιό σας τον αριθμό που αντιστοιχεί στην κάθε πληροφορία και δίπλα του τη λέξη «σωστό», αν η πληροφορία είναι σωστή, ή τη λέξη «λάθος», αν η πληροφορία είναι λανθασμένη:
1. Στην αρχαία Αίγυπτο πίστευαν ότι η ζωή συνεχίζεται και μετά τον θάνατο.
2. Επίκεντρο των οικονομικών δραστηριοτήτων του μυκηναϊκού κόσμου ήταν τα μέγαρα.
[bookmark: _GoBack]3. Τον ομηρικό οίκο αποτελούσαν αποκλειστικά και μόνο τα μέλη μιας οικογένειας, που συνδέονταν με συγγενικούς δεσμούς.
4. Ο Θουκυδίδης υπήρξε ο κυριότερος εκφραστής της «πανελλήνιας ιδέας».
5. Η μορφή πολιτεύματος που καθιέρωσε ο Αύγουστος ονομάστηκε «απόλυτη μοναρχία».
(μονάδες 5)
(ΙΙ) Να κατατάξετε στη σωστή χρονολογική σειρά τα ακόλουθα γεγονότα, αρχίζοντας από το αρχαιότερο:
α. τρωική εκστρατεία
β. ίδρυση της Αλεξάνδρειας
γ. εποχή του Αυγούστου
δ. σύνθεση της Ιλιάδας
ε. περσικοί πόλεμοι 
(μονάδες 5)
Μονάδες 10
1.β.Να εξηγήσετε το περιεχόμενο των ακόλουθων ιστορικών όρων: γραμματικοί (μονάδες 7), λοχίτιδα εκκλησία (μονάδες 8).
Μονάδες 15

